## 

המחבר: ראובן גורביץ

החומר: ספר בראשית

כיתות החטיבה ז - ט.

בס"ד

בריאת העולם

**חלק א'**

עיין בפרק א' וכתוב מה נברא בכל אחד מימי הבריאה.

|  |  |  |
| --- | --- | --- |
| פסוקים | ***יום*** | ***מה נברא בו?*** |
| א' –ה' |  |  |
|  | שני |  |
|  |  | הפרדה ביו הים ליבשה, צמחיה; דשאים, עשבים, עצים (עצי סרק ועצי פרי שזרעם בהם). |
| יד' – יט' |  |  |
|  | חמישי |  |
|  |  | בהמות, חיות, רמשים, אדם. |

**חלק ב'**

שאלות לעיון והעמקה בפירוש **רש"י.**

פסוק ה' – **"יום אחד"**

א. מה ההבדל בין היום הראשון לשאר הימים ביחס לפסוק המסכם את הבריאה בכל יום? ("ויהי ערב ויהי בוקר יום…")

ב. מה מלמדנו רש"י מהבדל זה?

פסוק ז' – **"כי טוב"**

א. מדוע לא נאמרה המילה: "טוב" ביום השני?

ב. באיזה יום הושלמה המילה: "טוב" של היום השני?

ג. מה ניתן ללמוד מפירוש זה על החשיבות של סיום מלאכה שמתחילים בה ולפני שעוברים לעסוק במלאכה אחרת?

פסוק יא' – **"עץ פרי"**

א. אילו עצים ציווה ה' על הארץ להוציא?

ב. אילו עצים הוציאה הארץ בניגוד לציווי ה'?

פסוק טז' – **"שני המאורות הגדולים"**

א. נסה לאתר מהו הקושי בפסוק זה? (לפני שתיעזר ברש"י)

ב. כתוב בלשונך! את המדרש המובא בדברי רש"י ומסביר את הקושי בפסוק!

פסוק כב' – **"ויברך אותם… פרו ורבו"**

א. מדוע צריכים העופות, החיות, הדגים וכו' לברכת ה'? ("ויברך אותם… פרו ורבו")

ב. מה ההבדל בין "פרו" ל"רבו"?

פסוק כו' – **"נעשה אדם"**

הסבר את פירוש רש"י לפסוק זה:

א. **מדוע** נאמר "נעשה אדם"? (בלשון רבים)

ב. עם **מי** התייעץ הקב"ה בבריאת האדם?

ג. **מדוע** התייעץ איתם?

פסוק לא' - **"יום השישי"**

א. מה ההבדל בין היום השישי לשאר הימים ביחס לפסוק המסכם את הבריאה בכל יום? ("ויהי ערב ויהי בוקר יום ראשון, שני, שלישי וכו'")

ב. הסבר את המדרש המובא בדברי רש"י ביחס להבדל זה?